User talk:Mehediac

গ্রন্থকার পরিচিতিঃ গ্রন্থকার মুহাম্মাদ মেহেদী হাসান মুর্শিদাবাদের সাইদাপুরে জন্ম গ্রহণ করেন। তিনি বর্তমানে দিল্লি বিশ্ববিদ্যালয়ের আরবী বিভাগে “ইউনিভার্সিটি টিচিং অ্যাসিস্ট্যান্ট” রূপে (U.T.A.) কর্মরত আছেন। একই সঙ্গে তাঁর পি.এইচ.ডি.’র গবেষণাও চলছে। জঙ্গীপুরের ইংরেজি মাধ্যম বিদ্যালয় ‘বিবেকানন্দ বিদ্যা নিকেতন’-এ ভর্তির মাধ্যমে তাঁর প্রাথমিক শিক্ষার শুভারম্ভ হয়। এরপর ‘রঘুনাথগঞ্জ (বয়েজ) হাই স্কুল’ থেকে কৃতিত্বের সঙ্গে প্রথম বিভাগে মাধ্যমিক পরীক্ষায় উত্তীর্ণ হন। অতঃপর জঙ্গীপুর হাই স্কুলে বিজ্ঞান বিভাগে ভর্তি হয়ে উচ্চমাধ্যমিক পরীক্ষায় প্রথম বিভাগে উত্তীর্ণ হন। সেখানের পাঠ সমাপ্ত করে তিনি জঙ্গীপুর কলেজে রসায়নে অনার্স নিয়ে ভর্তি হন। কিন্তু এক বছর পর বিজ্ঞান বিভাগ ত্যাগ করে তামিলনাডু গমন করেন এবং মাদ্রাজ ইউনিভার্সিটি থেকে আরবী সাহিত্যে গ্রাজুয়েট হন। অতঃপর দিল্লি বিশ্ববিদ্যালয়ে এম.এ. তে ভর্তি হয়ে প্রথম শ্রেণিতে প্রথম স্থান অধিকার করে ইউনিভার্সিটি গোল্ড মেডেল দ্বারা সম্মানিত হন। এই সময়কালে তিনি এক বছর দিল্লির জামিয়া মিলিয়া ইসলামিয়া বিশ্ববিদ্যালয়ে অধ্যয়ন করেন এবং কৃতিত্বের সঙ্গে প্রথম বিভাগে উত্তীর্ণ হয়ে আরবীতে ডিপ্লোমা অর্জন করেন। এছাড়া মাদ্‌রাসা সার্ভিস কমিশন এবং স্কুল সার্ভিস কমিশন আয়োজিত পশ্চিমবঙ্গের সরকারি বিদ্যালয়ে শিক্ষক নিয়োগের পরীক্ষাতে রাজ্যে প্রথম স্থান অধিকার করেন। কলেজ ও বিশ্ববিদ্যালয়ে লেকচারার নিয়োগের সর্বভারতীয় পরীক্ষাতেও (NET) রিসার্চ ফেলোশিপ (JRF) সহ উত্তীর্ণ হন। বাংলায় রচিত এটি তাঁর প্রথম গ্রন্থ। এছাড়া তিনি আরবীতে প্রাক্-ইসলামী যুগ থেকে আধুনিক যুগ পর্যন্ত আরবী সাহিত্যের ইতিহাসকে প্রশ্নোত্তরে রচনা করেছেন যেটি দিল্লির কুতুব খানা রশীদীয়া থেকে প্রকাশিত হয়েছে। তাঁর আরবী ভাষায় অপর একটি প্রকাশিতব্য গ্রন্থ হল ‘মুখতারাতুন মিনাল আদাবিল আরাবী’।

Students Ways Presidency College Line Stall No. 21, Kolkata-700073